stanford-oval/wikipedia huggingface dataset:
เนย์มาร์
สโมสรอาชีพ > ปารีแซ็ง-แฌร์แม็ง

เนย์มาร์ในวันเปิดตัวกับสโมรสปารีแซ็ง-แฌร์แม็ง ณ ประเทศฝรั่งเศส
เนย์มาร์ และ Nasser Al-Khelaifi ประธานสโมสรปารีแซ็ง-แฌร์แม็ง
ในช่วงตลาดซื้อขายนักเตะฤดูร้อนกลางปี ค.ศ. 2017 มีกระแสข่าวลือว่าเนย์มาร์จะออกจากบาร์เซโลนาและย้ายไปยังสโมสรใดสโมสรหนึ่งระหว่างเชลซี, แมนเชสเตอร์ยูไนเต็ดในพรีเมียร์ลีกของประเทศอังกฤษ หรือปารีแซ็ง-แฌร์แม็งในลีกเอิงของประเทศฝรั่งเศส หากตกลงค่าเหนื่อยได้ที่ 515,000 ปอนด์ต่อสัปดาห์ แต่เขามีค่าฉีกสัญญาที่สูงถึง 222 ล้านยูโร (198 ล้านปอนด์) โดยชนวนการย้ายทีมของเนย์มาร์เริ่มจากการทะเลาะเบาะแว้งกับทีมสตาฟฟ์โค้ชของลุยส์ เอนริเกและมีกระแสข่าวการย้ายทีมหนักขึ้นจนกระทั่งต้องยกเลิกงานพบปะกับแฟนคลับที่เซี่ยงไฮ้ ประเทศจีน และเกิดกระแสว่าจะทำให้ทางสโมสรปลายทางจะผิดกฎไฟแนนเชียลแฟร์เพลย์หรือกฎทางการเงินของยูฟ่า จนกระทั่งลาลิกาต้องขอหยุดการเจรจาชั่วคราว
ต่อมา ทางยูฟ่าก็ออกมาอนุญาตให้ทางสโมสรปลายทางซื้อเนย์มาร์ได้ และพ่อของเนย์มาร์ซึ่งเป็นตัวแทนของเขาหยุดการสนับสนุนบาร์เซโลนาเมื่อรู้ว่าลูกชายถูกคณะกรรมการบริหารของสโมสรปฏิเสธการจ่ายโบนัสต่อสัญญามูลค่า 26 ล้านยูโร จนกระทั่งเริ่มมีความชัดเจนขึ้นเมื่อเนย์มาร์เดินทางไปตรวจร่างกายที่โปร์ตู และเดินทางไปที่ปารีสทันที และบาร์เซโลนาได้ออกแถลงการณ์การย้ายทีมของเนย์มาร์ จนกระทั่งวันที่ 3 สิงหาคม ปารีแซ็ง-แฌร์แม็ง ได้แถลงข่าวเปิดตัวเนย์มาร์ด้วยค่าตัว 222 ล้านยูโร (198 ล้านปอนด์) เป็นการทำลายสถิตินักฟุตบอลค่าตัวแพงที่สุดในโลกของปอล ปอกบา โดยเนย์มาร์เซ็นสัญญาเป็นเวลา 5 ปี จนถึง ค.ศ. 2022 และจะสวมเสื้อหมายเลข 10 แทนที่ฆาบิเอร์ ปัสโตเร
สโมสรอาชีพ > ปารีแซ็ง-แฌร์แม็ง > ฤดูกาล 2017–18

เนย์มาร์เปิดตัวให้กับสโมสรเมื่อวันที่ 13 สิงหาคม 2017 โดยยิงประตูและทำแอสซิสต์ให้เพื่อนอีกประตูหนึ่งในเกมเยือนแก็งก็อง และสามารถเอาชนะไปได้ 3–0 เขาทำเพิ่มได้อีกสองประตูในการแข่งขันลีกเอิงนัดถัดไปกับทีมตูลูส เนย์มาร์ พร้อมด้วย กีลียาน อึมบาเป ดาวรุ่งชาวฝรั่งเศส และ เอดินซอน กาบานิ ยอดกองหน้าชาวอุรุกวัย ช่วยกันทำผลงานได้อย่างยอดเยี่ยมในเกมนัดเปิดสนามสองเกมแรกของปารีแซ็ง-แฌร์แม็ง ในรอบแบ่งกลุ่มยูฟ่าแชมเปียนส์ลีกฤดูกาล 2017–18 โดยทีมบุกไปชนะ กลาสโกว์ เซลติก 5–0 และ 3–0 เหนือไบเอิร์นมิวนิกตามลำดับ ต่อมา ในการแข่งขันกับทีมคู่แข่งตลอดกาลอย่างออแล็งปิกเดอมาร์แซย์ เมื่อวันที่ 25 กุมภาพันธ์ 2018 เนย์มาร์ได้รับบาดเจ็บกระดูกฝ่าเท้าขวาแตก และไม่สามารถกลับมาลงเล่นให้กับทีมได้อีกในการแข่งขันนัดที่เหลือของฤดูกาล ฤดูกาลแรกของเขาในฝรั่งเศสจบลงด้วยผลงาน 28 ประตูจากการลงแข่งขัน 30 นัดทุกรายการ แต่ทีทมยังจบฤดูกาลด้วยแชมป์ลีกเอิง, แชมป์กุปเดอฟร็องส์ และแชมป์กุปเดอลาลีก
สโมสรอาชีพ > ปารีแซ็ง-แฌร์แม็ง > ฤดูกาล 2018–19

เมื่อวันที่ 12 สิงหาคม 2018 เนย์มาร์ยิงประตูในลีกได้ในนัดเปิดฤดูกาลของปารีแซ็ง-แฌร์แม็งด้วยการชนะก็อง 3กุปเดอลาลีก0 ที่สนามปาร์กเดแพร็งส์ และเนย์มาร์สามารถยิงจุดโทษได้ในเกมถัดไปขณะที่ปารีแซ็ง-แฌร์แม็งบุกชนะแก็งก็อง 3–1 และในเกมลีกถัดมาสามประสานแดนหน้าของทีมได้แก่ เนย์มาร์ อึมบาเป และ กาบานิ ทำประตูได้ในเกมชนะอองเช่ร์ 3–1 ในบ้าน เมื่อวันที่ 3 ตุลาคม เนย์มาร์ยิงแฮตทริกได้ในเกมชนะเรดสตาร์เบลเกรด 6–1 ในการแข่งขันยูฟ่าแชมเปียนส์ลีกรอบแบ่งกลุ่ม ต่อมา เขาได้รับบาดเจ็บที่เท้าอีกครั้งในช่วงปลายเดือนมกราคม 2019 ซึ่งทำให้เขาต้องออกจากเกมในระหว่างการแข่งขันยูฟ่าแชมเปียนส์ลีกรอบ 16 ทีม นัดที่เสมอกับแมนเชสเตอร์ยูไนเต็ด โดยหลังจากแมนเชสเตอร์ยูไนเต็ดเอาชนะปารีแซ็ง-แฌร์แม็งและผ่านเข้ารอบไปได้นั้น เนย์มาร์ได้ใช้คำพูดเชิงตำหนิผู้ตัดสินที่ทดเวลาการแข่งขันเกินในนัดดังกล่าวผ่านทางอินสตาแกรม ทำให้เจ้าตัวโดนแบนจากการแข่งขันเป็นจำนวน 3 นัด โทษฐานใช้วาจาดูหมิ่นผู้ตัดสิน
เมื่อวันที่ 27 เมษายน เนย์มาร์สาทำประตูได้ในการแข่งขันรอบชิงชนะเลิศกุปเดอฟร็องส์พบกับแรนส์ แต่ทีมแพ้ในการดวลจุดโทษ และในนัดดังกล่าว เนย์มาร์ได้ถูกบันทึกภาพเอาไว้ได้ในขณะที่เขาชกหน้าของกองเชียร์ทีมแรนส์ ต่อมาภายหลังเนย์มาร์ออกมายอมรับว่าผิด แต่เหตุการณ์ดังกล่าวยังเป็นที่ถกเถียงกันอย่างต่อเนื่อง โดยโทมัส ทูเคิล โค้ชของ ปารีแซ็ง-แฌร์แม็ง กล่าวว่า: "มันไม่ใช่เรื่องง่ายที่จะควบคุมอารมณ์หลังความพ่ายแพ้โดยเฉพาะเมื่อคุณต้องเผชิญหน้ากับแฟนบอลที่ไม่เคารพคุณ"
สโมสรอาชีพ > ปารีแซ็ง-แฌร์แม็ง > ฤดูกาล 2019–20

ในเดือนกรกฎาคม 2019 เนย์มาร์ไม่มาทำการฝึกซ้อมในช่วงพรีซีซั่นกับสโมสร โดยสโมสรมีการหารือถึงการลงโทษทางวินัยท่ามกลางกระแสข่าวลือว่าเจ้าตัวต้องการย้ายทีมก่อนกำหนดเส้นตาย ต่อมาในช่วงปลายเดือนสิงหาคม เนย์มาร์ตกลงที่จะอยู่กับทีมต่อไปหลังจากการเจรจาเพื่อกลับไปร่วมทีมบาร์เซโลนาต้องยุติลง เนย์มาร์ลงเล่นให้ทีมเป็นนัดแรกในวันที่ 14 กันยายน ด้วยชัยชนะเหนือสตราสบูร์ก 1–0 ในการแข่งขันลีกเอิง ซึ่งเขายิงประตูชัยได้ในช่วงทดเวลาบาดเจ็บด้วยลูกจักรยานอากาศอย่างสวยงาม หนึ่งสัปดาห์ต่อมา เขาทำประตูชัยให้ทีมในช่วงท้ายเกมส์อีกครั้ง ในนัดที่ทีมเอาชนะลียง 1–0 ณ สนาม ปาร์กเดแพร็งส์
เนย์มาร์ได้รับบาดเจ็บบริเวณเอ็นร้อยหวายในเดือนตุลาคมขณะเล่นให้ทีมชาติบราซิล และกลับมาเล่นให้กับสโมสรได้อีกครั้งในการแข่งขันรอบแบ่งกลุ่มยูฟ่าแชมเปียนส์ลีกกับเรอัลมาดริดในวันที่ 26 พฤศจิกายน ซึ่งเสมอกันไป 2–2 ต่อมา เมื่อวันที่ 18 กุมภาพันธ์ 2020 ในยูฟ่าแชมเปียนส์ลีกรอบ 16 ทีมที่พบกับโบรุสซีอาดอร์ทมุนด์ เขายิงประตูทีมเยือนลูกสำคัญได้ในัดแรกที่เยอรมนี โดยทีมของเขาพ่ายแพ้ไป 1–2 และในนัดที่สองที่ฝรั่งเศส ทีมของเนย์มาร์สามารถเอาดอร์ทมุนด์ไปได้ 2–0 (ประตูรวมสองนัด 3–2)
เนย์มาร์คว้าแชมป์ลีกกับปารีแซ็ง-แฌร์แม็งได้เป็นสมัยที่ 3 หลังจากที่ ปารีแซ็ง-แฌร์แม็งได้รับรางวัลชนะเลิศเมื่อประเทศฝรั่งเศสสั่งยุติการแข่งขันกีฬาทุกรายการเนื่องจากสถานการณ์โควิด และในวันที่ 24 กรกฎาคม ในเกมแรกหลังจากการกลับมาแข่งขันหลังจากช่วงโควิด เนย์มาร์ยิงประตูชัยพาทีมชนะแซงต์เอเตียนไป 1–0 ในรอบชิงชนะเลิศคูเป้เดอฟรองซ์ซึ่งเป็นการคว้าแชมป์คูเป้เดอฟรองซ์สมัยที่สองของเขาด้วย ต่อมา เมื่อวันที่ 31 กรกฎาคม ปารีแซ็ง-แฌร์แม็งชนะเลิศคูเป้เดอลาลีกเอิงจากการดวลจุดโทษเหนือลียงไป 6–5 ภายหลังจากเสมอกัน 0–0 หลังจากช่วงต่อเวลาพิเศษ โดยเนย์มาร์เป็นหนึ่งในผู้เล่นที่ยิงจุดโทษเข้าในช่วงตัดสิน ในการแข่งขันยูฟ่าแชมเปียนส์ลีกรอบก่อนรองชนะเลิศพบกับอตาลันตาเมื่อวันที่ 12 สิงหาคม เนย์มาร์ช่วยทำประตูตีเสมอในช่วงทดเวลาบาดเจ็บ และทำให้ทีมเอาชนะไปได้ด้วยประตูรวม 2–1 และในรอบรองชนะเลิศกับ แอร์เบ ไลพ์ซิช เขาทำได้หนึ่งประตูในนัดที่ทีมชนะไปได้ 3–0 ซึ่งทำให้ปารีแซ็ง-แฌร์แม็ง ผ่านเข้าถึงรอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ ก่อนจะเข้าไปพ่ายให้แก่ไบเอิร์นมิวนิก 0–1
สโมสรอาชีพ > ปารีแซ็ง-แฌร์แม็ง > 2020–21

เนย์มาร์พลาดการแข่งขันนัดในแรกของฤดูกาล 2020–21 เนื่องจากเขาถูกตรวจพบว่าได้รับเชื้อไวรัสโคโรนา ซึ่งในนัดแรกของฤดูกาล ปารีแซ็ง-แฌร์แม็งแพ้ให้กับแลนส์ไป 0–1 อย่างไรก็ตาม เขากลับไปฝึกซ้อมได้อีกครั้งก่อนเกมพบกับมาร์แซย์ในวันที่ 13 กันยายน 2020 ซึ่งปารีแซ็ง-แฌร์แม็งพ่ายแพ้ให้แก่มาร์แซย์ในศึกแห่งศักดิ์ศรี (เลอ กลาซิก) เป็นครั้งแรกนับตั้งแต่ปี 2011 ในเกมที่มารแซย์ชนะไปได้ 1–0 ในนัดที่มีใบเหลือง 14 ใบและใบแดงถึง 5 ใบ โดยเนย์มาร์ได้รับใบแดงในนาทีที่ 97 หลังจากทะเลาะกับ อัลบาโร่ กอนซาเลซ ซึ่งเนย์มาร์กล่าวว่ากอนซาเลซนั้นได้ใข้วาจาเชิงเหยียดผิวเขาทำให้เขาคุมอารมณ์ไม่อยู่ เนย์มาร์สามารถยิงสองประตูแรกของตนเองได้ในเกมที่ชนะอองเช่ร์ 6–1 เมื่อวันที่ 2 ตุลาคม ทำให้เขาเป็นผู้เล่นที่ทำประตูให้กับสโมสรได้มากที่สุดเป็นอันดับที่ 10 ตลอดกาล ต่อมาในวันที่ 28 ตุลาคม เนย์มาร์ได้รับบาดเจ็บในเกมพบกับอิสตันบูลบาอาคเชฮีร์ในยูฟ่าแชมเปียนส์ลีกและออกจากสนามหลังจากเล่นไปเพียง 26 นาที เขากลับมาลงสนามได้อีกครั้งในเกมที่แพ้โมนาโก 2–3 เมื่อวันที่ 20 พฤศจิกายน และทำประตูแรกได้หลังจากหายจากอาการบาดเจ็บในเกมชนะแอร์เบไลพ์ซิช 1–0 ในยูฟ่าแชมเปี้ยนส์ลีกเมื่อวันที่ 24 พฤศจิกายน
ในวันที่ 28 พฤศจิกายน เนย์มาร์ยิงประตูที่ 50 ของเขาในลีกเอิงได้สำเร็จ โดยเป็นการยิงจุดโทษในเกมที่ปารีแซ็ง-แฌร์แม็งเสมอบอร์โด 2–2 ทำให้เขาเป็นผู้เล่นที่ทำสถิติยิง 50 ประตูในลีกให้กับปารีแซ็ง-แฌร์แม็งได้เร็วที่สุด โดยลงสนามไปเพียง 58 นัด ในวันที่ 2 ธันวาคม เขาทำ 2 ประตูในนัดที่ปารีแซ็ง-แฌร์แม็งบุกไปชนะแมนเชสเตอร์ ยูไนเต็ด 3–1 ในยูฟ่าแชมเปียนส์ลีก ต่อมา ในการแข่งขันรอบแบ่งกลุ่มนัดสุดท้าย เนย์มาร์ทำแฮตทริกในการเล่นแชมเปียนส์ลีกของเขาได้เป็นครั้งที 3 ในเกมกับอิสตันบูลบายัคเชฮีร์ และพาทีมผ่านเข้ารอบต่อไปในฐานะทีมอันดับหนึ่งของกลุ่ม เขากลายเป็นผู้เล่นคนแรกในประวัติศาสตร์ถ้วยยุโรปและแชมเปียนส์ลีกที่ยิง 20 ประตูให้กับสองสโมสรที่แตกต่างกัน (21 ประตูจาก 40 นัดให้บาร์เซโลนา และ 20 ประตูจาก 25 นัดให้ปารีแซ็ง-แฌร์แม็ง)
วันที่ 13 ธันวาคม เนย์มาร์ได้รับบาดเจ็บที่ข้อเท้าหลังจากโดนติอาโกเมนเดสของลียงเข้าสกัดและต้องถูกหามออกจากสนาม  ผลการสแกนพบว่าข้อเท้าของเขาไม่แตกหรือหัก แต่เขาต้องพักฟื้นเป็นเวลา 3 สัปดาห์จากอาการข้อเท้าแพลง เขากลับมาลงสนามได้อีกครั้ง ในวันที่ 13 มกราคม 2021 ในเกมชนะมาร์แซย์ 2ปารีแซ็ง-แฌร์แม็ง1 ในรายการโทรฟีเดส์แชมเปียนส์ เขาได้รับบาดเจ็บอีกครั้งในเกมที่ชนะก็อง 1–0 ในวันที่ 10 กุมภาพันธ์และต้องพักฟื้นอีก 4 สัปดาห์ เขากลับมาลงสนามได้อีกครั้งในเกมลีกเอิงนัดที่ปารีแซ็ง-แฌร์แม็งชนะลียง 4–2
เมื่อวันที่ 8 พฤษภาคม 2021 ที่ผ่านมา เนย์มาร์ได้ตัดสินใจต่อสัญญาฉบับใหม่กับปารีแซ็ง-แฌร์แม็ง ส่งผลให้เขาจะอยู่เล่นให้กับสโมสรไปจนถึงปี 2025 เป็นอย่างน้อย
สโมสรอาชีพ > ปารีแซ็ง-แฌร์แม็ง > 2021–22

ในวันที่ 10 สิงหาคม 2021 ลิโอเนล เมสซิ เพื่อนร่วมทีมบาร์เซโลนาของเนย์มาร์ได้ย้ายร่วมทีม ปารีแซ็ง-แฌร์แม็ง เนย์มาร์ลงสนามนัดแรกในฤดูกาลในวันที่ 29 สิงหาคม ในเกมลีกเอิงที่ทีมเอาชนะสตาดเดอแร็งส์ 2–0 ก่อนจะทำประตูแรกในฤดูกาลนี้ได้จากลูกจุดโทษในเกมที่ทีมเอาชนะลียง 2–1
ทีมชาติ

เนย์มาร์ ติดทีมชาติบราซิลชุด U17 ตั้งแต่ปี 2009 เป็นต้นมา จากนั้นก็ติดชุด U20 ในปี 2011, ชุด U23 ในปี 2012 และติดทีมชาติบราซิลชุดใหญ่ตั้งแต่ 2010 โดยมีโอกาสได้ลงเล่นให้กับทีมชาติชุดใหญ่ตั้งแต่นั้นเป็นต้นมา
ทีมชาติ > 2011: การแข่งขันชิงแชมปือเมริกาใต้รุ่นเยาวชน และโกปาอเมริกา

เนย์มาร์เป็นผู้ทำประตูสูงสุดของการแข่งขันชิงแชมป์เยาวชนอเมริกาใต้ปี 2011 โดยทำได้ 9 ประตู รวมถึงสองประตูในรอบชิงชนะเลิศ ในการเอาชนะอุรุกวัย 6–0 นอกจากนี้ เขายังมีส่วนร่วมในการแข่งขันโกปาอเมริกา 2011 ที่อาร์เจนตินา ซึ่งเขายิงได้สองประตูในเกมรอบแรกกับเอกวาดอร์ เขาได้รับเลือกให้เป็น 'Man of the Match' ในนัดแรกของบราซิลที่พบกับเวเนซุเอลา ซึ่งจบลงด้วยผลเสมอ 1–1 บราซิลตกรอบก่อนรองชนะเลิศในการแพ้ดวลจุดโทษกับปารากวัย โดยเนย์มาร์ถูกเปลี่ยนตัวในนาทีที่ 80
ทีมชาติ > 2012: กีฬาโอลิมปิก

เมื่อวันที่ 11 พฤษภาคม 2012 เนย์มาร์ได้รับเลือกให้เข้าร่วมทีมฟุตบอลโอลิมปิกของบราซิลเพื่อเข้าร่วมโอลิมปิกลอนดอน 2012 ในเกมอุ่นเครื่องนัดแรกของบราซิลเมื่อวันที่ 20 กรกฎาคม พบกับอังกฤษที่ริเวอร์ไซด์สเตเดียม เนย์มาร์มีส่วนร่วมในทั้งสองประตูจากการชนะ 2–0 โดยทำแอสซิสต์ด้วยการเตะฟรีคิกเข้าไปในกรอบเขตโทษ 6 หลา ก่อนที่บราซิลจะได้ประตูจากลูกโหม่งของซานโดร
เมื่อวันที่ 26 กรกฎาคม 2012 เนย์มาร์ทำประตูแรกของเขาในโอลิมปิกฤดูร้อน 2012 ในการแข่งขันนัดแรกกับอียิปต์ ซึ่งจบลงด้วยชัยชนะ 3–2 ของบราซิล ในเกมต่อไปที่พบกับเบลารุสที่โอลด์ แทรฟฟอร์ดในแมนเชสเตอร์ เมื่อวันที่ 5 สิงหาคม ในการเผชิญหน้ารอบก่อนรองชนะเลิศกับฮอนดูรัส เนย์มาร์ยิงจุดโทษซึ่งเป็นประตูที่สามของเขาในทัวร์นาเมนต์ช่วยให้บราซิลคว้าชัยชนะ 3–2 ที่เซนต์เจมส์พาร์ค และผ่านเข้ารอบรองชนะเลิศ ต่อมา เมื่อวันที่ 11 สิงหาคม บราซิลแพ้เม็กซิโก 1–2 ในรอบชิงชนะเลิศที่สนามเวมบลีย์ในลอนดอน
เนย์มาร์ทำแฮตทริกทีมชาติครั้งแรกของเขาเมื่อวันที่ 10 กันยายน 2012 ในการเอาชนะจีน 8–0 ที่เอสตาดิโอ โฆเซ โด เรโก มาซิเอล ในเมืองเรซิเฟ ต่อมา เมื่อวันที่ 19 กันยายน เนย์มาร์ทำประตูชัยให้กับทีมเอาชนะอาร์เจนตินา 2–1 ในเลกแรกของการแข่งขันซูเปอร์กลาซิโก เด ลาส อเมริกาปี 2012
ทีมชาติ > 2013: แชมป์ฟีฟ่าคอนเฟเดอเรชันส์คัพ

เนย์มาร์ได้รับเลือกให้เป็นส่วนหนึ่งของทีมชาติบราซิลของลุยซ์ เฟลิเป้ สโคลารีสำหรับการแข่งขันคอนเฟเดอเรชันส์ คัพ 2013 และเขาได้รับเสื้อหมายเลข 10 เป็นครั้งแรก เนย์มาร์ทำประตูแรกของทัวร์นาเมนต์ในการเอาชนะญี่ปุ่น 3–0 เมื่อวันที่ 15 มิถุนายน ในนัดที่สอง เนย์มาร์ยิงประตูได้หลังจากผ่านไปเก้านาทีทำให้บราซิลชนะเม็กซิโก 2–0 เขาทำประตูในนัดที่สามติดต่อกันด้วยการยิงฟรีคิกอันทรงพลังจากขอบเขตโทษ นัดที่บราซิลเอาชนะอิตาลี 4–2 และได้รับรางวัลแมน ออฟ เดอะ แมตช์เป็นครั้งที่สามติดต่อกัน ต่อมา วันที่ที่ 30 มิถุนายน เนย์มาร์มีส่วนกับประตูแรกของเฟร็ดและจากนั้นก็ยิงประตูที่สองของบราซิลในชัยชนะเหนือสเปน 3–0 ช่วยให้ทีมคว้าแชมป์ไปครอง
ทีมชาติ > ฟุตบอลโลก 2014

เนย์มาณ์ขณะกำลังจะเปิดลูกฟรีคิกในนัดเปิดสนามของทีมชาตบราซิลในฟุตบอลโลก 2014 พบทีมชาติโครเอเชีย
เนย์มาร์ในการแข่งขันฟุตบอลโลก 2014 นัดที่พบกับเม็กซิโก
เมื่อวันที่ 5 มีนาคม 2014 เนย์มาร์ทำแฮตทริกในเกมกระชับมิตรกับแอฟริกาใต้ในโจฮันเนสเบิร์ก เนย์มาร์ได้รับเลือกให้ติดทีมชาติบราซิลสำหรับฟุตบอลโลก 2014 และถูกคาดหวังว่าจะนำบราซิลไปสู่ความสำเร็จในฟุตบอลโลก และคว้าแชมป์ในบ้านเกิด หนึ่งสัปดาห์ก่อนการแข่งขันนัดแรกของทีม เนย์มาร์ยิงได้หนึ่งครั้งและทำสองแอสซิสต์ในการชนะปานามาในนัดกระชับมิตรมิตร 4–0 เนย์มาร์ติดทีมชาติเป็นครั้งที่ 50 ในนัดเปิดการแข่งขันเมื่อวันที่ 12 มิถุนายนกับโครเอเชียในเซาเปาลู และทำได้สองประตูช่วยให้บราซิลชนะโครเอเชีย 3–1 และในการแข่งขันรอบแบ่งกลุ่มนัดสุดท้าย เขายิงได้อีกสองประตูช่วยบราซิลเอาชนะแคเมอรูน 4–1 ต่อมา ในรอบ 16 ทีมสุดท้าย บราซิลเสมอกับชิลี 1–1 หลังจาก 120 นาที และตัดสินด้วยการยิงจุดโทษโดยเนย์มาร์ทำประตูได้และพาบราซิลผ่านเข้ารอบ
เนย์มาร์ได้รับบาดเจ็บหลังในรอบ 8 ทีมสุดท้ายที่บราซิลพบกับโคลอมเบีย จากการเข้าสกัดของ ฮวน คามิโล ซูนิกา และไม่สามารกลับมาช่วยทีมในการแข่งขันตลอดรายการนีได้อีก บราซิลผ่านเข้ารอบรองชนะเลิศก่อนจะแพ้เยอรมนีไปอย่างยับเยิน 1–7 ตามด้วยการแพ้เนเธอร์แลนด์ 0–3 ในนัดชิงอันดับสาม แต่เนย์มาร์ยังมีชื่อติดทีมยอดเยี่ยมประจำการแข่งขัน
ทีมชาติ > โกปาอเมริกา 2015

เนย์มาร์ยิงสี่ประตูในเกมเดียวเป็นครั้งแรกในนามทีมชาติ นัดที่บราซิลชนะญี่ปุ่นในนัดกระชับมิตร 4–0 ที่สนามกีฬาแห่งชาติ สิงคโปร์ เและด้วยอายุเพียง 22 ปี เนย์มาร์ยิงได้ 40 ประตูจาก 58 เกมในทีมชาติ และกลายเป็นผู้ทำประตูสูงสุดอันดับที่ 5 ให้กับทีมชาติบราซิล ต่อมา เมื่อวันที่ 26 มีนาคม ค.ศ. 2015 เนย์มาร์ทำประตูที่สองของบราซิลในเกมกระชับมิตรที่เอาชนะฝรั่งเศสในปารีส 3–1
วันที่ 14 มิถุนายน 2015 ในการแข่งขันโกปาอเมริกานัดเปิดสนามของบราซิล เนย์มาร์ทำประตูตีเสมอและช่วยผ่านบอลให้ดักลาส คอสตาทำประตูให้บราซิลเอาชนะเปรู 2–1 แต่เกมที่สองของบราซิล พวกเขาแพ้โคลอมเบีย 0–1 และเนย์มาร์ได้รับใบเหลืองจากการแฮนด์บอล ส่งผลให้ต้องโทษแบนในนัดต่อไป และหลังจากผู้ตัดสินเป่านกหวีดหมดเวลา เนย์มาร์ได้รับใบแดงเนื่องจากจงใจเตะบอลใส่ปาโบล อาร์เมโร ผู้เล่นโคลอมเบีย และเนย์มาร์ถูกแบนจำนวน 4 นัด บวกกับค่าปรับ 10,000 ดอลลาร์ บราซิลผ่านเข้าถึงรอบ 8 ทีมสุดท้ายก่อนจะแพ้จุดโทษปารากวัย
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วยในประเทศ> ลงเล่น | ถ้วยในประเทศ> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ซังตุส | 2009 | แซรียีอา | 33 | 10 | 3 | 1 | 12 | 3 | — | — | — | — | 48 | 14 |
| ซังตุส | 2010 | แซรียีอา | 31 | 17 | 8 | 11 | 19 | 14 | 2 | 0 | — | — | 60 | 42 |
| ซังตุส | 2011 | แซรียีอา | 21 | 13 | — | — | 11 | 4 | 13 | 6 | 2 | 1 | 47 | 24 |
| ซังตุส | 2012 | แซรียีอา | 17 | 14 | — | — | 16 | 20 | 12 | 8 | 2 | 1 | 47 | 43 |
| ซังตุส | 2013 | แซรียีอา | 1 | 0 | 4 | 1 | 18 | 12 | — | — | — | — | 23 | 13 |
| ซังตุส | ทั้งหมด | ทั้งหมด | 102 | 54 | 15 | 13 | 75 | 53 | 27 | 14 | 4 | 2 | 225 | 136 |
| บาร์เซโลนา | 2013–14 | ลาลิกา | 26 | 9 | 3 | 1 | — | — | 10 | 4 | 2 | 1 | 41 | 15 |
| บาร์เซโลนา | 2014–15 | ลาลิกา | 33 | 22 | 6 | 7 | — | — | 12 | 10 | — | — | 51 | 39 |
| บาร์เซโลนา | 2015–16 | ลาลิกา | 34 | 24 | 5 | 4 | — | — | 9 | 3 | 1 | 0 | 49 | 31 |
| บาร์เซโลนา | 2016–17 | ลาลิกา | 30 | 13 | 6 | 3 | — | — | 9 | 4 | 0 | 0 | 45 | 20 |
| บาร์เซโลนา | ทั้งหมด | ทั้งหมด | 123 | 68 | 20 | 15 | — | — | 40 | 21 | 3 | 1 | 186 | 105 |
| ปารีแซ็ง-แฌร์แม็ง | 2017–18 | ลีกเอิง | 20 | 19 | 1 | 2 | — | — | 7 | 6 | 2 | 1 | 30 | 28 |
| ปารีแซ็ง-แฌร์แม็ง | 2018–19 | ลีกเอิง | 17 | 15 | 3 | 2 | — | — | 6 | 5 | 2 | 1 | 28 | 23 |
| ปารีแซ็ง-แฌร์แม็ง | 2019–20 | ลีกเอิง | 15 | 13 | 2 | 2 | — | — | 7 | 3 | 3 | 1 | 27 | 19 |
| ปารีแซ็ง-แฌร์แม็ง | 2020–21 | ลีกเอิง | 18 | 9 | 3 | 1 | — | — | 9 | 6 | 1 | 1 | 31 | 17 |
| ปารีแซ็ง-แฌร์แม็ง | 2021–22 | ลีกเอิง | 22 | 13 | 0 | 0 | — | — | 6 | 0 | 0 | 0 | 28 | 13 |
| ปารีแซ็ง-แฌร์แม็ง | ทั้งหมด | ทั้งหมด | 92 | 69 | 9 | 7 | — | — | 35 | 20 | 8 | 4 | 144 | 100 |
| รวมทั้งหมด | รวมทั้งหมด | รวมทั้งหมด | 317 | 191 | 44 | 35 | 75 | 53 | 102 | 56 | 15 | 7 | 553 | 342 |
↑  Includes Copa do Brasil, Copa del Rey and Coupe de France
↑  Includes Campeonato Paulista
↑  Appearance(s) in Copa Sudamericana
1 2  Appearance(s) in Copa Libertadores
1 2  Appearance(s) in FIFA Club World Cup
↑  Appearance(s) in Recopa Sudamericana
1 2 3 4 5 6 7 8 9  Appearance(s) in UEFA Champions League
↑  Appearance(s) in Supercopa de España
1 2  Appearance(s) in Coupe de la Ligue
↑  One appearance and one goal in Coupe de la Ligue, one appearance in Trophée des Champions
↑  Appearance in Trophée des Champions
สถิติอาชีพ > ทีมชาติ

| ทีมชาติ | ปี | การแข่งขัน> ลงเล่น | การแข่งขัน> ประตู | กระชับมิตร> ลงเล่น | กระชับมิตร> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- |
| บราซิล | 2010 | 0 | 0 | 2 | 1 | 2 | 1 |
| บราซิล | 2011 | 4 | 2 | 9 | 5 | 13 | 7 |
| บราซิล | 2012 | 0 | 0 | 12 | 9 | 12 | 9 |
| บราซิล | 2013 | 5 | 4 | 14 | 6 | 19 | 10 |
| บราซิล | 2014 | 5 | 4 | 9 | 11 | 14 | 15 |
| บราซิล | 2015 | 4 | 1 | 5 | 3 | 9 | 4 |
| บราซิล | 2016 | 6 | 4 | 0 | 0 | 6 | 4 |
| บราซิล | 2017 | 6 | 2 | 2 | 1 | 8 | 3 |
| บราซิล | 2018 | 5 | 2 | 8 | 5 | 13 | 7 |
| บราซิล | 2019 | 0 | 0 | 5 | 1 | 5 | 1 |
| บราซิล | 2020 | 2 | 3 | 0 | 0 | 2 | 3 |
| บราซิล | 2021 | 13 | 6 | 0 | 0 | 13 | 6 |
| บราซิล | 2022 | 1 | 1 | 2 | 3 | 3 | 4 |
| ทั้งหมด | ทั้งหมด | 51 | 29 | 68 | 45 | 119 | 74 |
↑  Appearances in 2011 Copa América
↑  Appearances in 2013 FIFA Confederations Cup
↑  Appearances in 2014 FIFA World Cup
↑  Two appearances and one goal in 2015 Copa América, two appearances in 2018 FIFA World Cup qualification
1 2  Appearance(s) in 2018 FIFA World Cup qualification
↑  Appearances in 2018 FIFA World Cup
1 2  Appearance(s) in 2022 FIFA World Cup qualification
↑  Six appearances and two goals in 2021 Copa América, seven appearances and three goals in 2022 FIFA World Cup qualification
เกียรติประวัติ > สโมสร

กังเปโอนาตูเปาลิสตา: 2010, 2011, 2012
โกปาดูบราซิล: 2010
โกปาลีเบร์ตาโดริส: 2011
เรโกปาซูดาเมริกานา: 2012
ลาลิกา: 2014–15, 2015–16
โกปาเดลเรย์: 2014–15, 2015–16, 2016–17
ซูเปร์โกปาเดเอสปัญญา: 2013, 2016
ยูฟ่าแชมเปียนส์ลีก: 2014–15
ยูฟ่าซูเปอร์คัพ: 2015
ฟุตบอลชิงแชมป์สโมสรโลก: 2015
ลีกเอิง: 2017–18, 2018–19, 2019–20
กุปเดอฟร็องส์: 2017–18, 2019–20, 2020-21
กุปเดอลาลีก: 2017–18, 2019–20
ทรอเฟเดช็องปียง: 2018, 2020
ยูฟ่าแชมเปียนส์ลีก รองชนะเลิศ: 2019–20
เกียรติประวัติ > ทีมชาติ

ฟุตบอลเยาวชนชิงแชมป์อเมริกาใต้ รุ่นอายุไม่เกิน 20 ปี (1): 2011
ซูเปร์กลาซีโกเดลัสอาเมรีกัส (1): 2011, 2012, 2014
เหรียญเงิน โอลิมปิกฤดูร้อน 2012 (1): 2012
ฟีฟ่าคอนเฟเดอเรชันส์คัพ: 2013
เหรียญทอง โอลิมปิกฤดูร้อน 2016 (1): 2016
เกียรติประวัติ > รางวัลอื่น ๆ

World Soccer Young Player of the Year: 2011
Campeonato Brasileiro Série A Best Player: 2011
Campeonato Brasileiro Série A Championship Squad: 2010, 2011, 2012
Brazilian Silver Ball: 2010, 2011
Brazilian Golden Ball: 2011
Bola de Ouro : 2012
Young Player of the Year (1): 2011
Campeonato Brasileiro Série A Championship Squad (3): 2010, 2011, 2012
Copa Libertadores Championship Squad (1): 2012
Arthur Friedenreich Award (2): 2010, 2012
Armando Nogueira Trophy (2): 2011, 2012
Golden Ball (1): 2011 – Best Player in Brazilian League by magazine Placar
Silver Ball (2): 2010, 2011 – Best Forward in Brazilian League by magazine Placar
Silver Ball hors concours (1): 2012
Golden Boot (2): 2010, 2011, 2012 – Most goals in all competition in Brazil
Copa do Brasil Top scorer (1): 2010
South American Youth Championship Top scorer (1): 2011
นักเตะยอดเยี่ยมในการแข่งขันฟุตบอลชิงแชมป์สโมสรโลก (1): 2011
South American Footballer of the Year (1): 2011
FIFA Puskás Award (1): 2011
Campeonato Paulista Top scorer (1): 2012
Copa Libertadores Top scorer (1): 2012
FIFA Confederations Cup Golden Ball (1): 2013
FIFA Confederations Cup Bronze Shoe (1): 2013
FIFA Confederations Cup Dream Team (1): 2013
FIFA World Cup Bronze Boot (1): 2014
FIFA World Cup Dream Team (1): 2014
Golden Year Award: 2014.
Samba Gold: 2014
UEFA Champions League Top Goalscorer: 2014–15 (tied with Cristiano Ronaldo and Lionel Messi)
UEFA Champions League Team of the Season: 2014–15
FIFA FIFPro World XI: 2015
ชีวิตส่วนตัว

ในปี 2016 คุณแม่ของเนย์มาร์ตัดสินใจแยกทางกับคุณพ่อหลังจากที่ใช้ชีวิตคู่ร่วมกันมานานถึง 25 ปี แต่เนย์มาร์ก็ยังคงสนิทกับมารดาอยู่เสมอและเขามักจะแชร์ภาพกับวีดิโอที่อยู่ด้วยกันผ่านสื่อสังคมออนไลน์เป็นประจำ รวมทั้งยังสักใบหน้าของแม่เอาไว้ที่แขนอีกด้วย เขาและน้องสาว (ราฟาเอลลา ซังตุส) สนิทสนมกันมาก  ราฟาเอลลาเป็นทั้งน้องสาวและเพื่อนสนิทของเนย์มาร์ โดยเขาไม่เคยพลาดงานฉลองวันเกิดของน้องสาวเลย แม้ในช่วงที่บาดเจ็บหรือโดนแบนจากสโมสร เจ้าตัวก็ยังขึ้นเครื่องบินเพื่อมาพบกับเธอ และ ราฟาเอลลา ก็เป็นอีกหนึ่งคนที่มีชื่ออยู่บนรอยสักที่แขนของเนย์มาร์
เนย์มาร์ เป็นคุณพ่อตั้งแต่อายุ 19 ปี โดย ณ ตอนนั้น คาโรลิน่า อดีตแฟนสาวได้ให้กำเนิด ดาวี่ ลุกก้า ลูกชายของทั้งคู่ในปี 2011 ที่โรงพยาบาลในนครเซา เปาโล โดยเวลานั้นเธอก็เพิ่งจะอายุ 17 ปีเท่านั้นโดยที่ทั้งคู่ได้เลิกรากันแล้วก่อนหน้านั้น อย่างไรก็ตาม เนย์มาร์ ยังคงเป็นเพื่อนทีดีกับ คาโรลิน่า อยู่เสมอจนกระทั่งปัจจุบันนี้ นอกจากนี้เขายังอนุญาตให้อดีตแฟนสาวร่วมดูแลลูกชายของเขาด้วย
เนย์มาร์เป็นชาวบราซิลคนแรกและคนเดียวจนถึงปัจจุบันที่ได้รับเกียรติให้ขึ้นปกในนิตยสาร ไทม์ ในปี 2013 หลังจากการย้ายทีมจากบราซิลมาเล่นในลาลิกาได้รับการจับตามองเป็นอย่างมาก เขาชื่นชอบการดูการ์ตูนและเป็นแฟนตัวยงของคอมมิค โดยเนย์มาร์มีฮีโร่ในดวงใจได้แก่ แบทแมน, สไปเดอร์แมน, เดอะ แฟลช, ซูเปอร์แมน และ เดอะ ฮัลค์ นอกจากนี้เขายังชื่นชอบการกินเลี้ยงและงานปาร์ตี้มาก โดยสื่อได้เคยโจมตีเขาในการให้สัมภาษณ์ก่อนการแข่งขันของทีมชาติบราซิลถึงความเหมาะสมในการไปงานปาร์ตี้ในช่วงที่มีการแข่งขัน ซึ่งทำให้เนย์มาร์อารมณ์เสียอย่างมาก โดยเขาตอบว่า "ผมเป็นนักกีฬา แต่ผมก็เป็นมนุษย์ธรรมดาคนหนึ่งที่มีมุมผ่อนคลายของตนเองเช่นกัน คุณเคยเห็นผมไปเที่ยวกลางคืนแล้วตื่นมาซ้อมหรือแข่งขันไม่ไหวหรือเปล่า"
แหล่งข้อมูลอื่น

เว็บไซต์ทางการ  (ในภาษาโปรตุเกส)
Neymar at Paris Saint-Germain F.C.
ประวัติของ เนย์มาร์ ที่ BDFutbol
สถิติของ เนย์มาร์ ที่ Soccerbase
ข้อมูลของ เนย์มาร์ ที่ ซ็อกเกอร์เวย์
เนย์มาร์ ที่ National-Football-Teams.com
เนย์มาร์ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
เนย์มาร์ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
เนย์มาร์ – สถิติลีกฝรั่งเศสที่เว็บไซต์แอลแอ็ฟเป – และมีในภาษาฝรั่งเศส
เนย์มาร์ ที่อีเอสพีเอ็นซอคเกอร์เนต
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF 2  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  กรีซ  เนเธอร์แลนด์  โปแลนด์  รัสเซีย 
วิชาการ:  ORCID 
ศิลปิน:  มิวสิกเบรนซ์ 
อื่น ๆ:  IdRef 
เนย์มาร์ในขณะลงเล่นให้ซังตุสในฟุตบอลชิงแชมป์สโมสรโลก ณ ประเทศญี่ปุ่น ปี 2011
เนย์มาร์ลงเล่นให้กับบาร์เซโลนา ในนัดที่เจอกับ บิยาร์เรอัล
เนย์มาร์ขณะลงสนามในนัดที่พบกับลีลส์ ในปี 2018
เนย์มาร์ขณะกำลังยิงจุดโทษในนัดที่พบกับลีลส์ ในปี 2020
ภาคพื้นตะวันออกกลางในสงครามโลกครั้งที่หนึ่ง

ภาคพื้นตะวันออกกลางในสงครามโลกครั้งที่หนึ่ง ซึ่งได้แสดงให้เห็นในการรบในช่วงระหว่างวันที่ 29 ตุลาคม ค.ศ. 1914 และ 30 ตุลาคม ค.ศ. 1918 ฝ่ายที่ได้ทำการรบ ฝ่ายหนึ่งคือจักรวรรดิออตโตมัน(รวมทั้งชาวเคิร์ดและเผ่าชาวอาหรับบางส่วน) ด้วยความช่วยเหลือจากประเทศอื่นๆในฝ่ายมหาอำนาจกลาง และอีกฝ่ายคือ บริติช (ด้วยความช่วยเหลือของชาวยิว ชาวกรีก ชาวอัสซีเรีย และชาวอาหรับส่วนใหญ่ พร้อมกับชาวอินแดียซึ่งอยู่ภายใต้จักรวรรดิของตน) รัสเซีย(กับความช่วยเหลือของชาวอาร์มีเนีย) และฝรั่งเศสจากบรรดาประเทศต่างๆ ในมหาอำนาจฝ่ายสัมพันธมิตร มีการทัพหลัก 5 การทัพ ได้แก่ การทัพไซนายและปาเลสไตน์ การทัพเมโสโปเตเมีย การทัพคอเคซัส การทัพเปอร์เซีย และการทัพกัลลิโพลี นอกจากนี้ยังมีการทัพขนาดย่อยอีกหลายการทัพ: การทัพอาหรับ และการทัพอาระเบียทางใต้
ทั้งสองฝ่ายต่างใช้กองกำลังแบบอสมมาตรในพื้นที่ภูมิภาค ฝ่ายที่อยู่ข้างฝ่ายสัมพันธมิตรคือชาวอารับที่เข้าร่วมในกบฏอาหรับและกองกำลังอาสาสมัครชาวอาร์มีเนีย ที่เข้าร่วมในขบวนการฝ่ายต่อต้านชาวอาร์มีเนียในช่วงการฆ่าล้างเผ่าพันธุ์ชาวอาร์มีเนีย พร้อมกับหน่วยทหารอาสาสมัครชาวอาร์มีเนีย  กองกำลังอาสาสมัครชาวอาร์มีเนียได้ก่อตั้งกองพลน้อยแห่งสาธารณรัฐอาร์มีเนียที่หนึ่งในปี ค.ศ. 1918 นอกจากนั้น ชาวอัสซีเรียได้เข้าร่วมฝ่ายสัมพันธมิตร ภายหลังจากการฆ่าล้างเผ่าพันธุ์ชาวอัสซีเรีย เพื่อส่งเสริมให้เกิดสงครามประกาศอิสรภาพอัสซีเรีย ภาคพื้นนี้ได้ครอบคลุมอาณาเขตที่ใหญ่ที่ในภาคพื้นทั้งหมดในสงคราม
การมีส่วนร่วมของรัสเซียในภาคพื้นนี้ได้สิ้นสุดลงอันเป็นผลมาจากการสงบศึกที่แอร์ซินจัน (5 ธันวาคม ค.ศ. 1917) ภายหลังจากที่รัฐบาลฝ่ายปฏิวัติรัสเซียได้ถอนตัวออกจากสงครามภายใต้เงื่อนไขของสนธิสัญญาเบรสท์-ลีตอฟสก์ (3 มีนาคม ค.ศ. 1918) อาร์มีเนียได้เข้าร่วมการประชุมสันติภาพที่ทรับซอน (14 มีนาคม ค.ศ. 1918) ซึ่งส่งผลให้เกิดสนธิสัญญาบาตัม เมื่อวันที่ 4 มิถุนายน ค.ศ. 1918 ออตโตมันได้ยอมรับการสงบศึกที่ Mudros กับฝ่ายสัมพันธมิตร เมื่อวันที่ 30 ตุลาคม ค.ศ. 1918 และลงนามสนธิสัญญาเซเวร์ เมื่อวันที่ 10 สิงหาคม ค.ศ. 1920 และต่อมาคือ สนธิสัญญาโลซาน เมื่อวันที่ 24 กรกฎาคม ค.ศ. 1923
นาคร ศิลาชัย

| นาคร ศิลาชัย |
| --- | --- |

สารนิเทศภูมิหลัง
เกิด: 2 เมษายน พ.ศ. 2508 (59 ปี)  ประเทศไทย
คู่สมรส: กษมา ศิลาชัย (จูน)
บุตร: 4 คน
อาชีพ: นักแสดง พิธีกร นักกีฬา ยูทูบเบอร์
ปีที่แสดง: พ.ศ. 2531 – ปัจจุบัน
ฐานข้อมูล
IMDb
ThaiFilmDb
นาคร ศิลาชัย ชื่อเล่น เปิ้ล​ เกิดวันที่ 2 เมษายน พ.ศ. 2508 เป็นนักแสดง พิธีกร ชาวไทย จบการศึกษาระดับอุดมศึกษาคณะศิลปกรรมศาสตร์ จุฬาลงกรณ์มหาวิทยาลัย มีผลงานเป็นพิธีกรร่วมในยุทธการขยับเหงือก เป็นพิธีกร รายการ สาระแนจังดึก, นั่งยางโชว์